
ZU LJEKARNA BJELOVAR
                                          PETRA PRERADOVIĆA 4
                                          43 000 BJELOVAR
                                          OIB: 97183266682

	---------------------------------------------------------------------------------------------------------------------------------------------------------------------------
[bookmark: OLE_LINK3][bookmark: OLE_LINK4][bookmark: OLE_LINK5]----------------------------------------------------------------------------------------------------------------------------------------------------------



	ZDRAVSTVENA USTANOVA LJEKARNA BJELOVAR, Petra Preradovića 4, 43000 Bjelovar, OIB: 97183266682, koju zastupa ravnateljica doc.dr.sc. Katarina Fehir Šola, univ.spec.mag.pharm. (dalje u tekstu: Naručitelj) s jedne strane

	i
_____________________________________, koju zastupa _______________ (dalje u tekstu: Isporučitelj),
zaključili su dana ______________ 2026. godine sljedeći:



UGOVOR O NABAVI ROBA
ZA PREDMET NABAVE: RAZNA UREDSKA OPREMA I POTREPŠTINE
BROJ: _______


OPĆE ODREDBE:
Članak 1.
(1)	Predmet ovog Ugovora je nabava uredske opreme i potrepština za potrebe Zdravstvene ustanove Ljekarne Bjelovar. 
(2)	Ovaj Ugovor sklapa se na temelju provedenog postupka jednostavne nabave, za predmet nabave: „Razna uredska oprema i potrepštine“, evidencijski broj nabave: 01/26, objavljenog na internet stranici Zdravstvene ustanove Ljekarne Bjelovar (www.ljekarna-bjelovar.hr) dana: ____________, na temelju koje je kao najpovoljniji ponuditelj odabran _________________
(3)	Sljedeći dokumenti smatraju se i tumače kao dijelovi ovog Ugovora:
· Ponuda broj:_________ (dalje u tekstu: Ponuda)
· Dokumentacija o nabavi URBROJ: 02-18-349/26



Članak 2.
(2)	Mjesto izvršenja Ugovora su organizacijske jedinice Naručitelja, kako slijedi:
· Uprava (ravnateljstvo) i zajedničke službe: Petra Preradovića 4, Bjelovar.
· Ljekarna 1, Petra Preradovića 4, Bjelovar, 
· Ljekarna 2, Augusta Šenoe 12, Bjelovar,
· Ljekarna 3, Borisa Papandopula 26, Bjelovar,
· Ljekarna Nova Rača, Trg Stjepana Radića 48, Nova Rača,
· Depo lijekova Bjelovar, Vlahe Paljetka 1, Bjelovar,
· Depo lijekova Kapela, Fazinac 4, Kapela,
· Depo lijekova Velika Pisanica, Jurja Vlahovca 6, Velika Pisanica.

Članak 3.
(1)	Isporučitelj snosi sve troškove povezane s isporukom robe na mjesto isporuke, uključujući troškove prijevoza, ambalaže, transportnog pakiranja, osiguranja, utovara, istovara, unosa robe u prostorije Naručitelja, carinjenja, ako je primjenjivo, te druge povezane troškove.
(2)	Iznimno od stavka (1) ovoga članka, Isporučitelj može naplatiti trošak dostave ako je ukupna vrijednost pojedinačne Narudžbenice manja od ________ EUR, sukladno uvjetima navedenima u njegovoj ponudi.
(3)	Isporuka robe obavljat će se sukcesivno, prema potrebama Naručitelja, na temelju pojedinačnih Narudžbenica izdanih tijekom trajanja Ugovora. Narudžbenicama na temelju Ugovora naručuje se roba obuhvaćena Troškovnikom.
[bookmark: _Hlk161491178](4)	Rok isporuke robe iznosi ________ dana, sukladno roku isporuke navedenom u odabranoj Ponudi, a računa se od dana zaprimanja pojedinačne Narudžbenice.
(5)	Naručivanje, isporuka i preuzimanje robe, postupanje u slučaju privremene ili trajne nedostupnosti pojedine robe te ostala pitanja povezana s izvršenjem isporuka provode se sukladno uvjetima određenima Dokumentacijom o nabavi i odabranom Ponudom.
(6)	Osobe određene za komunikaciju i izvršenje Ugovora od strane Naručitelja i Isporučitelja, njihova ovlaštenja te pripadajući kontaktni podaci određuju se u prilogu ovog Ugovora, koji čini njegov dio.
(11)	Isporučitelj je dužan potvrditi primitak Narudžbenice istim komunikacijskim kanalom kojim ju je zaprimio, u roku od 24 (dvadeset četiri) sata od njezina zaprimanja. U tijek navedenog roka ne uračunava se vrijeme koje pada u subotu i nedjelju. Potvrda primitka Narudžbenice služi kao dokaz vremena njezina zaprimanja i početka tijeka roka isporuke iz stavka (4) ovoga članka.

VRIJEDNOST PREDMETA UGOVORA

Članak 4.
(1)	Jedinične cijene robe utvrđene su prema odabranoj Ponudi i Troškovniku te su nepromjenjive tijekom trajanja Ugovora.
(2)	Količine robe navedene u Troškovniku su okvirne, a stvarna količina i ukupna vrijednost nabavljene robe ovisit će o stvarnim potrebama Naručitelja.
(3)	Ukupna vrijednost robe nabavljene na temelju ovog Ugovora može biti manja ili veća od procijenjene vrijednosti nabave navedene u Dokumentaciji o nabavi, pri čemu ukupna vrijednost realizacije Ugovora bez PDV-a ne može biti veća za više od 20 % od navedene procijenjene vrijednosti nabave.
(4)	Naručitelj nije obvezan naručiti cjelokupnu procijenjenu količinu robe niti ostvariti procijenjenu vrijednost nabave.

ROK NAČIN I UVJETI PLAĆANJA:

Članak 5.
(1)	Plaćanje se obavlja doznakom na račun Isporučitelja, u EUR, prema ugovorenim jediničnim cijenama i stvarno isporučenoj robi, u roku od 30 (trideset) dana od dana zaprimanja valjanog elektroničkog računa (e-Računa), izdanog sukladno Zakonu o elektroničkom izdavanju računa u javnoj nabavi.
(2)	Isporučitelj ispostavlja jedan račun mjesečno za izvršene isporuke. Na računu je obvezno navesti broj Ugovora, a iz računa ili pripadajuće dokumentacije mora biti razvidno na koje se Narudžbenice i organizacijske jedinice Naručitelja pojedine isporuke odnose.
(3)	Račun se ispostavlja na temelju uredno izvršenih isporuka, dok se ostali uvjeti izdavanja, dostave i plaćanja računa primjenjuju sukladno Dokumentaciji o nabavi.

POSLOVNA TAJNA:

Članak 6.
(1)	Ugovorne strane međusobno se obvezuju da će kao poslovnu tajnu čuvati i koristiti sve informacije dobivene izravno ili neizravno od druge Ugovorne strane tijekom obavljanja poslova koji su predmet ovog Ugovora. Sve tako zaprimljene informacije Ugovorne strane neće iznositi ili činiti dostupnima bilo kojoj trećoj strani niti ih koristiti u bilo koje druge svrhe osim onih koje su neophodne za ispunjenje ugovornih obveza iz ovog Ugovora.
(2)	Svaka od Ugovornih strana čuvat će povjerljive informacije dobivene od druge Ugovorne strane jednakom pažnjom kojom čuvaju vlastite povjerljive informacije.
(3)	Bilo kakvo isticanje u javnosti ovog Ugovora ili nekog od njegovih dijelova (uključujući i bilo kakav zahtjev za rješavanjem sporova pred nadležnim tijelima) nije dopušteno niti jednoj od Ugovornih strana bez prethodnog pisanog odobrenja druge Ugovorne strane.
(4)	Odredbe iz ovog članka Ugovora ne primjenjuju se na:
· javno dostupne informacije prije zaključivanja ovog Ugovora, kao i na one informacije koje postaju javno dostupne na bilo koji drugi način izuzev uslijed raskida ovog Ugovora, te

· sve informacije o drugoj Ugovornoj strani koje su na zakonit način i bez povrede odredaba o zaštiti tajnosti poslovnih podataka dobivene od neke treće strane.

(5)	Odredbe o zaštiti tajnosti poslovnih informacija iz ovog članka Ugovora primjenjuju se između Ugovornih strana za čitavo vrijeme trajanja ovog Ugovora kao i u roku od sljedeće 3 (tri) godine nakon njegovog prestanka bez obzira na način i razlog njegovog prestanka.
(6)	Ugovorne strane se obvezuju na zaštitu podataka na temelju EU Opće uredbe o zaštiti podataka (GDPR), a od kojih imaju dostup tijekom obavljanja poslova po ovom Ugovoru.

TRAJANJE UGOVORA:

Članak 7.
(1)	Ovaj Ugovor sklapa se na određeno vrijeme u trajanju od 12 (dvanaest) mjeseci.
(2)	Ugovor stupa na snagu danom potpisa obiju Ugovornih strana, od kojeg dana počinje teći rok iz stavka (1) ovoga članka.

Članak 8.
(1)	Svaka Ugovorna strana može raskinuti Ugovor prije isteka vremena na koje je sklopljen u slučaju bitne povrede ugovornih obveza druge Ugovorne strane.
(2)	Na izvršenje i raskid Ugovora primjenjuju se i odgovarajuće odredbe Dokumentacije o nabavi i odabrane Ponude, u dijelu u kojem uređuju prava i obveze Ugovornih strana tijekom izvršenja Ugovora.
(3)	Raskid Ugovora mora biti u pisanom obliku i dostavljen drugoj Ugovornoj strani na način kojim je moguće dokazati njegovu dostavu.
(4)	Ugovor može u svako doba prestati sporazumom Ugovornih strana, pri čemu Ugovorne strane sporazumom određuju dan prestanka Ugovora i, prema potrebi, uređuju ostala pitanja povezana s njegovim prestankom.

PRIJELAZNE I ZAVRŠNE ODREDBE:

Članak 9.
(1)	Na pitanja koja nisu uređena ovim Ugovorom, Dokumentacijom o nabavi i odabranom Ponudom primjenjuju se odredbe Zakona o obveznim odnosima te drugih primjenjivih propisa.

Članak 10.
(1)	Ugovorne strane suglasno utvrđuju da će sve eventualne sporove proistekle iz i/ili u svezi s ovim Ugovorom nastojati riješiti sporazumno, a u nemogućnosti dogovora nadležan je sud u Bjelovaru.

Članak 11.
(1)	Ugovorne strane izražavanju svoju suglasnost po svojim ovlaštenim potpisnicima i valjano potpisuju ovaj Ugovor u 5 (pet) istovjetna primjerka, od kojih 3 (tri) pripada Naručitelju, a 2 (dva) Isporučitelju.
U Bjelovaru, ____________ 2026. godine.
URBROJ: 

Ravnatelj Zdravstvene ustanove Ljekarne Bjelovar:
doc.dr.sc. Katarina Fehir Šola, univ.spec.mag.pharm.




          Isporučitelj:
Stranica 8 od 8

image1.png
ﬁ Ljekarna Bjelovar
zdravije je na prvom mjesty




